text: রাজ্যসভা হল ভারতীয় সংসদের উচ্চকক্ষ। এই সভার সদস্যসংখ্যা ২৪৫। ভারতের রাষ্ট্রপতি শিল্প, সাহিত্য, বিজ্ঞান ও সমাজসেবার ক্ষেত্র থেকে ১২ জন সদস্যকে রাজ্যসভায় নির্বাচিত করেন; এঁরা মনোনীত সদস্য নামে পরিচিত। অন্যান্য সদস্যরা রাজ্য ও কেন্দ্রশাসিত অঞ্চলগুলির বিধানসভা কর্তৃক নির্বাচিত হন। রাজ্যসভার সাংসদদের কার্যকালের মেয়াদ ছয় বছর এবং প্রতি দুই বছর অন্তর সদস্যদের এক-তৃতীয়াংশ অবসর নেন।
  রাজ্যসভা স্থায়ী কক্ষ। নির্দিষ্ট সময় অন্তর লোকসভার অবলুপ্তি ও পুনর্নির্বাচন ঘটে। কিন্তু রাজ্যসভা ভেঙে দেওয়া যায় না। সরবরাহ-সংক্রান্ত বিষয় ছাড়া অন্য সব বিষয়ে রাজ্যসভা লোকসভার সমান মর্যাদা ভোগ করে। সরবরাহ-সংক্রান্ত বিষয়ে লোকসভার ক্ষমতা রাজ্যসভার চেয়ে বেশি। কোনো বিষয় নিয়ে দুই কক্ষের মধ্যে মতবিরোধ দেখা দিলে সংসদের দুই কক্ষের যৌথ অধিবেশনের মাধ্যমে তা সমাধান করা হয়। তবে লোকসভার আকার রাজ্যসভার প্রায় দ্বিগুণ হওয়ায়, যৌথ অধিবেশনে লোকসভারই শক্তি বেশি থাকে। আজ পর্যন্ত সংসদে মাত্র তিনটি যৌথ অধিবেশন বসেছে। শেষ যৌথ অধিবেশনটি বসেছিল ২০০২ সালে সন্ত্রাস-বিরোধী আইন পোটা পাস করানোর জন্য।
  
  ভারতের উপ-রাষ্ট্রপতি পদাধিকারবলে রাজ্যসভার চেয়ারম্যান। তাঁর অনুপস্থিতিতে রাজ্যসভার ডেপুটি চেয়ারম্যান সভার দৈনন্দিন কাজ পরিচালনা করেন। ডেপুটি চেয়ারম্যান সদস্যদের মধ্যে থেকে নির্বাচিত হন। রাজ্যসভার প্রথম অধিবেশন বসেছিল ১৩ মে, ১৯৫২।
  
  সদস্যপদ 
  
  রাজ্যসভার সদস্যসংখ্যা সর্বাধিক ২৫০ হতে পারে। এঁদের মধ্যে ২৩৮ জন রাজ্য বিধানসভা এবং যেসব কেন্দ্রশাসিত অঞ্চলে বিধানসভা রয়েছে সেখানকার বিধানসভার সদস্যদের দ্বারা পরোক্ষভাবে নির্বাচিত হন (শুধুমাত্র জাতীয় রাজধানী অঞ্চল দিল্লি ও পুদুচেরির বিধানসভা রয়েছে)। রাজ্যের জনসংখ্যার অনুপাতে রাজ্যসভার আসন বণ্টিত হয়। অপর বারো জনকে ভারতের রাষ্ট্রপতি মনোনীত করেন।
  
  রাজ্য / কেন্দ্রশাসিত অঞ্চল অনুযায়ী সদস্যপদ
  
  দল অনুযায়ী সদস্যপদ 
  
  রাজনৈতিক দল হিসেবে রাজ্যসভার সদস্য (৮ অক্টোবর, ২০২০ নির্বাচনের পর) 
  
  সদস্যসংখ্যার তালিকা দেওয়া হল।
  
  আরও দেখুন
  
   রাজ্যসভা সদস্য
   লোকসভা
   ভারতের রাজনীতি
   ভারতীয় সংসদ
   ভারতে আইনপ্রণয়ন প্রক্রিয়া
  
  পাদটীকা
  
  আরও পড়ুন 
   The Nominated Members of India's Council of States: A Study of Role-Definition J. H. Proctor, Legislative Studies Quarterly, Vol. 10, No. 1, Feb., 1985), pp. 53–70.
  
  বহিঃসংযোগ 
   Report card: Muslim Members of Rajya Sabha during July-Aug ’09 session - TCN News
   Rajya Sabha homepage hosted by the Indian government
   Rajya Sabha FAQ page hosted by the Indian government
   Report 37 Rajya Sabha members have criminal
   Nominated members list
   State wise list
  
  বিষয়শ্রেণী:ভারতীয় সংসদ
  ভারত
title: রাজ্যসভা